Вакол гэтых двух пазіцый – пасіўнай супрацы з акупантам і планамі паўстання – і збудаваны ідэйны стрыжань фільма. І галоўная галаваломка для гледача: а што зробіш у такой сітуацыі ты? Перад такім пытаннем нарвежцы ўжо аднойчы стаялі. Падчас ІІ сусветнай вайны краіна падзядзялілася на тых, хто стаў на бок калабаранта Відкуна Квіслінга і тых, хто пайшоў у рух сапраціву. Гэтая драма закранула і сям’ю Ю Несбё. Ягоны бацька ваяваў на баку немцаў, паколькі ненавідзіў камуністаў. А маці была ў антынацысцкім падполлі.